钦定古今图书集成/理学汇编/学行典/第198卷 > 方鹏
## 钦定古今图书集成/理学汇编/学行典/第198卷 > 方鹏

按《怀宁县志》：“方鹏，字其大，嘉靖丙戌进士。庠生时，家
甚贫，继母马氏遇之无道，百计承顺。有女弟自马出，
马曰：‘嫁吾女必鬻其居’。及母死，不忍食，言果鬻居，称
贷以为妆奁助父槃病笃，吐血一升，跪接而吞之，几
不自保。寻父殁，亲刻木像，饮食必祭。曾他出，梦父有
怒色，醒即归视，有家僮簪其像，号泣治之，孝感如此。”
有司知其贤而周之，谷二十斛，随遇告乏者即分其半与之。及其得第，痛父母之养不逮禄，遂终身自薄
其奉。仕至陕西督学佥事。